City Nord

City Nord er et kjøpesenter i Bodø. Det ligger i bydelen Stormyra og eies av Coop Nordland SA. Per 7. august 2025 er senteret på om lag 70 000 m² og rommer 115 virksomheter.http://www.citynord.no/about/about-info  (sist besøkt 27. januar 2019) Det ble i 2018 ansett å være Nord-Norges største kjøpesenter målt i omsetning.

Utbygginger og ombygginger
Den 12. november 1981 åpnet Domus Interiør, som markerte starten på utviklingen av kjøpesenteret City Nord. Seks år senere tok flere virksomheter i bruk tilstøtende lokaler, og etter en større utbygging åpnet City Nord som kjøpesenter 1. september 1994 med et samlet salgsareal på 17 000 m². Senteret ble ytterligere utvidet i 1998 til om lag 23 000 m². 

En ny utbyggingsfase startet i 2008. Det ombygde senteret ble innviet i 2011, da salgsarealet var økt til 40 000 m² og et parkeringshus var oppført. Etter videre utvidelser hadde City Nord i 2015 et salgsareal på rundt 65 000 m² og rommet i 2019 106 virksomheter. Siste utbygging ble ferdigstilt i 2025, og salgsarealet økte da til om lag 70 000 m².

Referanser

Eksterne lenker
 City Nord's hjemmeside 

Kategori:Byggverk i Bodø
Kategori:Næringsliv i Bodø
Kategori:Kjøpesentre i Nordland